ลักษณะร้าน : เป็นร้านชาบูญี่ปุ่น ที่มีขายทั้งแบบบุฟเฟ่และแบบ A La Cart สามารถเลือกกินได้ตามใจชอบ และเป็นร้านที่ผมชอบกินมากที่สุดเช่นกัน

เล่าตอนที่ไปถึงร้าน : ตอนไปถึงร้านเป็นเวลา 11 โมงครึ่ง เป็นเวลาร้านเปิดเลย เข้าไปในร้านเป็นโต๊ะแรก ร้านมีการจัดเตรียมไว้พร้อมดี ร้านกว้าง สะอาดน่านั่ง และแอร์เย็นสบาย
สั่งอาหารไปไม่นานก็ได้ และนั่งกินไปซักพักก็จะมีคนเข้ามากินที่ร้านเรื่อยๆเลย ทั้งคนหนุ่มสาว และแบบครัวครัวก็มีเช่นกัน

ที่ตั้งร้าน : คอนโดโครงการ Vue by The River เจริญนคร

เมนูเด่นของร้าน : ชาบูญี่ปุ่น (สุกี้ญี่ปุ่น)
ราคา : ถ้ากินแบบ A La Cart ราคาต่อคนจะตกอยู่ที่ราวๆ 250-300 บาทได้ (ราคาตามเมนูยังไม่บวกเพิ่ม 10%)

สำหรับในวันนี้ผมสั่ง เซ็ตเนื้อพรีเมี่ยม+ชุดผัก (240 บาท) ,หมูสามชั้น และข้าวกระเทียม
รสชาติ : ได้เลือกน้ำซุป 2 รสชาติคือ Osaka Spicy Soup และ Shabu Soup โดยรสชาติน้ำซุป Osaka Spicy Soup จะเป็นรสชาติที่หวานอร่อยมากๆ เรียกได้ว่าเป็นจุดขายของทางร้านเลยก็ว่าได้
เป็นน้ำซุปที่มีรสชาติหวานเข้ม อร่อยได้แบบที่ไม่ต้องใส่อะไรเพิ่มเลย เหมาะกับการจิ้มเนื้อกินมากๆ ส่วน Shabu Soup นั้นจะเป็นรสชาติหวานอ่อนๆ อร่อยแบบใสๆดีครับ
ส่วนชุดผักที่ได้มานั้น เป็นแบบจานใหญ่ และมีความสดใหม่มากๆ ต้มกินกับ Shabu Soup จะให้รสหวานอร่อยของผักเน้นๆเลย และตัวเนื้อวัวที่ได้นั้นได้มาแบบจานใหญ่ดี แต่ปริมาณเนื้อไม่เยอะตามจานเท่าไหร่ 555+
เป็นเนื้อแดงได้มาประมาณ 10 ชิ้นได้ เป็นเนื้อสดใหม่ไม่เหนียวเลย ทานคู่กับน้ำซุป Osaka Spicy Soup และจิ้มกับน้ำจิ้มงา อร่อยเด็ดเลยครับ อ่อส่วนหมูสามชั้นเป็นหมูแล่ออกมาบาง มีความสวยและสดใหม่ ให้รสหวานมันอร่อยดีครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = ชอบน้ำซุป Osaka Spicy Soup มากที่สุด แบบว่ายังหาร้านทำรสชาติแบบนี้ยังไม่ได้เลย ส่วนตัวเนื้อนั้นสดใหม่ไม่ต่างจากร้านอื่นมากนัก
บรรยากาศ : 5 = ร้านสะอาด สว่าง มีการจัดร้านได้เป็นสัดส่วน น่านั่งมาก
บริการ 4.5 = บริการดี ว่องไว เสิร์ฟเร็ว
ราคา : 3.5 = ราคาต่อคนจะถือว่าสูงเล็กน้อย หากไปเทียบกับแบรนด์ดังตามห้าง ก็เกือบกินบุฟเฟ่ได้เลย แต่ผมรับประกันเลยว่าร้านนี้น้ำซุปอร่อยจริงเด็ดจริง 55+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 16 / 3 / 56
